Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: költségeire használható fel a 277/1997. (XII. 22.) Korm. rendelet elõírásainak
Paragraph Index: 1951

b) A támogatás 162,11 %-át igényelhetik a helyi önkormányzatok az általuk fenntartott közoktatási intézményekben meglévõ informatikai berendezések korszerûsítésére és mûködtetésével összefüggõ költségek megtérítésére, valamint új, az oktatási tevékenységet segítõ info-kommunikációs eszközök, szoftverek, szolgáltatások beszerzésére, igénybevételének költségeire igényelhetik az e törvény 3. számú mellékletének a 20. ba), c), 23. a) és b) pontjában meghatározott, iskolai nappali rendszerû 5–13. évfolyamon oktatásban, részesülõk létszáma után. A támogatási összeget az iskolai adminisztrációs és ügyviteli szoftverek bevezetésével és az ehhez szükséges infrastrukturális beruházásokkal és üzemeltetéssel kapcsolatos költségekre (együttesen szoftvereszköz), valamint hardvereszköz és ahhoz kapcsolódó szolgáltatások (együttesen hardvereszköz) beszerzésére kell fordítania a fenntartónak. A normatíva rendeletben meghatározott hányadát hardvereszköz-beszerzésre kell fordítani. A fenntartó az eszközbeszerzéseket a közoktatási intézmények javára valósítja meg. A fenntartó a normatíva felhasználásával csak olyan eszközbeszerzéseket valósíthat meg, amely minden tekintetben megfelel az általa fenntartott közoktatási intézmény igényeinek. A támogatás igénylésének, döntési rendszerének, folyósításának, elszámolásának, elosztásának részletes szabályairól, valamint a közoktatási intézmények általi igénylés feltételeirõl, rendjérõl, az igénylés során érvényesítendõ szempontokról az oktatási miniszter rendeletet ad ki. Az év végi elszámolás az e törvény alapján számított létszámadatokhoz kapcsolódó elõirányzat figyelembevételével – a normatív hozzájárulásokkal való elszámolás keretében – történik. Az a) és b) pontban meghatározott támogatási összeget nem lehet összevonni.

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes